สำนักงานเลขานุการผู้ว่าราชการกรุงเทพมหานคร ได้ประสาน สำนักงาน ก.ก เพื่อใช้เป็นข้อมูลประกอบการพิจารณา ซึ่งสำนักงาน ก.ก. ได้ชี้แจ้ง ดังนี้ 1.ปัจจุบันการประเมินผลการปฏิบัติราชการของข้าราชการกรุงเทพมหานครสามัญ เป็นไปตามหลักเกณฑ์และวิธีการประเมินประสิทธิภาพและประสิทธิผลการปฏิบัติงานของข้าราชการพลเรือนสามัญ ตามหนังสือสำนักงาน ก.พ. ที่ นร. ๐๗๐๘.๑/ว ๕ ลงวันที่ ๒ สิงหาคม ๒๕๕๔ โดยการประเมินผลการปฏิบัติราชการ แบ่งเป็น ๒ คุณลักษณะ ประกอบด้วย ผลงานและคุณลักษณะการปฏิบัติงานของผลงาน และกำหนด ให้ผู้บังคับบัญชาเป็นผู้ประเมินและใช้เป็นเครื่องมือในการปรับปรุงประสิทธิภาพและประสิทธิผลการปฏิบัติงานของผู้ใต้บังคับบัญชา ๒. การประเมิน ๓๖๐ องศา คือ การประเมินการทำงานรูปแบบหนึ่งที่ใช้ในการพัฒนาศักยภาพ ของคนในองค์กรที่เปิดกว้างให้ผู้มีส่วนเกี่ยวข้องมีส่วนร่วมในการประเมิน เพื่อให้บุคลากรได้รับทราบ จุดแข็ง จุดอ่อนในการทำงานของตนเอง โดยต้องกำหนดกลุ่มเป้าหมายที่จะประเมินให้ชัดเจน จำนวนคน ที่จะประเมินต้องมีส่วนเกี่ยวข้องโดยตรง ไม่จำเป็นต้องใช้เกณฑ์ หรือคำถามชุดเดียวกันทั้งหมด กับทุกกลุ่มเป้าหมายที่มีลักษณะต่างกัน แต่ต้องมีการติดตามการประเมินเพื่อจะได้นำมาพัฒนาปรับปรุงตนเองต่อไป ๓. ปีงบประมาณ พ.ศ. ๒๕๖๖ สำนักงาน ก.ก. ได้จัดทำร่างแนวทางการประเมินผลการปฏิบัติราชการ ระดับบุคคลของข้าราชการกรุงเทพมหานครสามัญ โดยกำหนดองค์ประกอบการประเมิน ๒ มิติ ประกอบด้วย การประเมินผลสัมฤทธิ์ของงาน และการประเมินพฤติกรรมการปฏิบัติราชการ (สมรรถนะ) และกำหนดน้ำหนักคะแนน ตัวชี้วัดตามความสำคัญของงาน ลักษณะงานหรือความยุ่งยากและซับซ้อนของงาน ขณะนี้อยู่ระหว่าง นำเสนอคณะกรรมการประเมินผลการปฏิบัติราชการระดับบุคคลของข้าราชการกรุงเทพมหานครสามัญ พิจารณาเพื่อเสนอ อ.ก.ก. ที่เกี่ยวข้องและ ก.ก. ต่อไป
อยากให้มีการประเมิน ผู้บังคับบัญชา เพื่อนร่วมงาน และ ตนเอง เป็นการประเมิน360 องศา ในหน่วยงานสังกัด กทม ทั่งสำนักงานเขต สำนักอนามัย ศูนย์บริการสาธารณสุข เพื่อให้ผู้ปฏิบัติการ ปฏิบัติงานชั้นผู้น้อยได้มีสิทธิที่จะประเมินการปฏิบัติงานของผู้บังคับบัญชาบ้าง
สู้ๆนะคะ เพื่อสังคมที่ดีขึ้น ค่ะ